Orange Romania Communications

Orange Romania Communications este o companie de telecomunicații din România, cu sediul la București, lansată pe 28 martie 2022. Compania, este o subsidiară a Orange România, și operează în România sub acest nume din martie 2022, dar ea a luat naștere cu mult timp înainte, ea fiind operatorul național de telefonie fixă, domeniu în care a deținut monopolul până la 1 ianuarie 2003. În iunie 2010 compania avea în portofoliu 2,6 milioane de clienți de telefonie fixă.

Compania, deținută inițial de Statul Român, aparține Orange România, care deține 54% din acțiuni și restul de 46% din acțiuni au rămas în posesia Statului Român. 

Principalele domenii de activitate ale companiei sunt: Internetul fix, televiziunea prin cablu/satelit și telefonia fixă. 

Concurenții principali ai acesteia sunt: Digi și Vodafone România.

Istoric 

 1930: se înființează SART („Societatea Anonimă Română a Telefoanelor”), cu 90% capital străin, din partea ITT (SUA);
 1949-1989: Ministerul Poștelor și Telecomunicațiilor încorporează compania de telecomunicații naționalizată și transformată în departament; investițiile în rețea și tehnologii fiind uriașe în această perioadă, creându-se rețele subterane și introducându-se telefonia automată în toate orașele țării;
 După 1989: se înființează ROM-POST-TELECOM, ca operator de stat în domeniul telecomunicațiilor, poștei și difuzării televizate;
 1991: Romtelecom devine operator de stat în domeniul telecomunicațiilor, cu monopol în domeniul serviciilor de bază; Începe expansiunea telefoanelor publice cu cartele; câteva repere ale stării momentului: penetrarea serviciilor de telefonie atingea 9,5%, tehnologia folosită era analogică, în mediul rural se foloseau preponderent centrale manuale, peste 3.000 de comunități nu erau conectate la rețeaua telefonică. În această perioadă s-a înregistrat o stagnare a investițiilor si concentrarea activității pe întreținerea rețelelor deja existente;
 1997: Romtelecom devenea societate pe acțiuni și era pregătită pentru privatizare;
 1998: OTE achiziționează 35% dintre acțiuni, plus 16% uzufruct, plătind 675 milioane USD și preluând managementul companiei;
1998 Operatorul Național Romtelecom SA câștigă o licență GSM cu acoperire națională, lansând 2 ani mai târziu(2000) operatorul de telefonie mobilă Cosmorom.
2002: Telefonia mobilă o depășește pe cea fixă a Romtelecom.
2003: a doua etapă a privatizării are loc, în urma căreia OTE devine acționar majoritar, plătind 273 milioane USD; restul acțiunilor sunt deținute de statul român, prin Ministerul Comunicațiilor și Societății Informaționale (România)
 2004: în octombrie, Romtelecom a lansat serviciul de acces la Internet de tip dial-up, prin linia telefonică, numit Clicknet
 2005: Ministerul Comunicațiilor și Societății Informaționale (România) anunță inițierea procesului de continuare a privatizării Romtelecom pentru acțiunile deținute de statul român, cel mai probabil printr-o ofertă publică de acțiuni.
 2005: Romtelecom a preluat prin absorbție furnizorul de servicii Internet ARtelecom (firmă înființată de Romtelecom în 2001)
 2005: Romtelecom a lansat serviciile de acces la Internet de bandă largă care folosesc tehnologia ADSL
 2006, 29 noiembrie: Romtelecom a lansat serviciul de televiziune digitală prin satelit numit Dolce. Serviciul a avut succes, în aprilie 2008 ajungând la 500.000 clienți - rată de penetrare pe piața televiziunii prin satelit de peste 33%.
 2008, septembrie: Romtelecom a câștigat licitația pentru acordarea unei licențe naționale de comunicații mobile în benzile de frecvențe 410-415/420-425 MHz. Pentru această licență, Romtelecom va plăti 1 milion de euro, plus un tarif anual de utilizare a spectrului.
 2009, în aprilie Romtelecom a lansat prima rețea CDMA 420 MHz în țară sub marca „Clicknet Mobile”.
 2009, decembrie: Compania a lansat serviciul de televiziune prin internet (IPTV), care conține 100 de canale, dintre care 5 în format de înaltă definiție (HD) și care este disponibil în 14 orașe în august 2010
 2011, martie - aprilie: Romtelecom achiziționează baza de clienți de televiziune digitală ale companiilor DTH Television Grup - Boom TV (aproximativ 97.500 abonați) și Digital Cable Systems - Akta TV (aproximativ 80.000 abonați)
 2011, aprilie: Romtelecom lansează magazinul online clickshop.ro
 2013, din 24 martie , când rețeaua Zapp de operare pe CDMA a fost închisă, Romtelecom a rămas singura rețea CDMA din țară.
 2014, din 13 septembrie, Romtelecom este rebranduit sub numele de Telekom Romania.
 2021, 30 septembrie: pachetul majoritar de acțiuni al Telekom Romania Communications (fostul Romtelecom) este cumpărat de Orange România
 2022, 28 martie: Telekom Romania Communications este redenumit Orange Romania Communications, finalizându-se tranziția la brandul Orange

Servicii 
Numărul de clienți Romtelecom:

 Televiziune digitală prin satelit - serviciul „Dolce”:

Televiziune prin internet (IPTV): 12.300 în iunie 2010

 Internet de bandă largă - ADSL:

Internet dial-up: în august 2006: 100.000

Internet mobil: 47.600 în iunie 2010

 Telefonie fixă:

Rezultate financiare 

Cifra de afaceri (milioane euro):

Venit net (milioane euro):

Număr de angajați:

Note

Vezi și
 RCS & RDS
Vodafone România
Telekom Romania Mobile

Legături externe
 Orange Romania Communications - sit web oficial
 Orange Sport - site-ul Orange Sport, canalul TV de sport al Orange Romania Communications.
Companii de telecomunicații din România
Furnizori de internet din România
Companii de televiziune prin satelit din România
Companii private din România